1983R2166 — ET — 16.10.2001 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EMÜ) nr 2166/83,

29. juuli 1983,

millega kehtestatakse Šotimaa põhjaosa püügipiirkonnas (Shetland area) kalastamise litsentsisüsteem







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. jaanuari 1983. aasta määrust (EMÜ) nr 170/83 kalavarude kaitse- ja majandamissüsteemi loomise kohta, ( 1 ) eriti selle artiklit 7, ning arvestades, et: ning arvestades, et: Šotimaa põhjaosa püügipiirkonnas tuleb ühenduse laevade kalapüügitegevust reguleerida litsentsisüsteemiga, mida ühenduse nimel haldab komisjon; on vaja kehtestada selle süsteemi üksikasjalikud rakenduseeskirjad, kaasa arvatud kord, mille alusel edastatakse asjaomases piirkonnas kalastada soovivate laevade tunnused, info laevade liikumise kohta püügipiirkonnas ning püüda lubatud põhjalähedaste kalaliikide loetelu; käesoleva määrusega ettenähtud meetmed on kooskõlas kalavarude korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

1. Liikmesriigid edastavad komisjonile enne iga aasta 1. detsembrit nimekirja, kuhu on kantud nende lipu all sõitvad või nende sadamates registreeritud laevad, millelt võib nõuda litsentsi kalapüügiks nõukogu määruse (EMÜ) nr 170/83 II lisa A jaos nimetatud piirkonnas (edaspidi “piirkond”). Komisjon saadab selle nimekirja koopia Ühendkuningriigi pädevatele kontrolliasutustele aadressil: Department of Agriculture and Fisheries for Scotland, Chesser House, Edinburgh, teleks 727696 SODAFS. Nimekiri kehtib järgmise kalendriaasta jooksul. 1983. aasta nimekiri edastatakse viivitamata pärast käesoleva määruse jõustumist ning see kehtib 31. detsembrini 1983.

2. Lõikes 1 osutatud nimekirja võib läbi vaadata 1. aprillil, 1. juulil ja 1. oktoobril. Kõikidest muudatustest tuleb teatada komisjonile ja Ühendkuningriigi pädevatele kontrolliasutustele.

3. Nimekiri sisaldab iga laeva kohta järgmist teavet:

— laeva nimi,

— pardatähis,

— perpendikulaaride vaheline pikkus,

— raadiokutsung.

Artikkel 2

1. Laevad võivad artiklis 3 ettenähtud korras saada piirkonnas kalastamise litsentsi üheks nädalaks, edaspidi “litsentsi kehtivusaeg”.

2. Litsentsi kehtivusaeg algab pühapäeval kell 00.00 Greenwichi aja järgi (GMT) ja lõpeb järgmisel laupäeval kell 24.00 (GMT).

3. Laev võib tegelda kalapüügiga järjestikuse kehtivusajaga litsentsi alusel artiklis 3 ettenähtud korras.

Artikkel 3

1. Liikmesriigid edastavad igal nädalal hiljemalt neljapäeval kell 12.00 (GMT) teleksi teel komisjonile ja teadmiseks Ühendkuningriigi pädevatele kontrolliasutustele nende laevade nimekirja, millele nad taotlevad litsentsi kalapüügiks kõnealuses piirkonnas litsentsi järgmiseks kehtivusajaks.

2. Kõikidesse nimekirjadesse on kantud iga laeva nimi ja pardatähis. Kalapüügilitsentsi on õigus saada ainult artiklis 1 osutatud nimekirja kantud laevadel.

3. Komisjon vaatab läbi lõikes 1 osutatud nimekirjad ning edastab laevade lõpliku nimekirja teleksi teel Ühendkuningriigi pädevatele kontrolliasutustele hiljemalt järgmisel reedel kell 12.00 (GMT). Lõplikku nimekirja kantud laevad loetakse litsentsi omavateks, mis annab neile kalapüügiõiguse litsentsi järgmise kehtivusaja jooksul.

4. Kui komisjon ei ole saanud uut laevade nimekirja neljapäevaks kella 12.00 (GMT), siis võetakse litsentsi järgmisel kehtivusajal kasutusele eelmine lõplik nimekiri.

5. Lõpliku nimekirja kehtimise ajal võib liikmesriik komisjonilt teleksi teel taotleda, edastades taotluse koopia Ühendkuningriigi pädevatele kontrolliasutustele, nimekirja kantud laeva asendamist teise artiklis 1 osutatud nimekirjas oleva laevaga või, juhul kui lõplik nimekiri sisaldab ülemmäärast väiksema arvu laevu, siis ühe või enama laeva lisamist kõnealuse ülemmäära piires.

6. Komisjon teatab teleksi teel kõikidest lõpliku nimekirja muudatustest asjaomasele liikmesriigile ja Ühendkuningriigi pädevatele kontrolliasutustele nii kiiresti kui võimalik, kuid igal juhul ühe tööpäeva jooksul pärast taotluse saamist. Liikmesriik informeerib viivitamata nimekirja muudatusega seotud laeva omanikku või kaptenit.

Asendus- või lisalaevale ei anta kalapüügilitsentsi enne, kui komisjon on asjaomast liikmesriiki ja pädevaid kontrolliasutusi informeerinud.

Artikkel 4

1. Püügilitsentsiga laeva omanik või kapten teatab ühe I lisas loetletud raadiojaama kaudu viivitamata Euroopa Ühenduste komisjonile Brüsselis (teleks 24 189 FISEU-B) ja Ühendkuningriigi pädevatele kontrolliasutustele laeva

— sisenemisest piirkonda või piirkonnast väljumisest,

— sisenemisest piirkonna sadamasse või sealt väljumisest.

2. Lõikes 1 nimetatud teade sisaldab järgmist infot:

— lõikes 1 nimetatud liikumise tüüp,

— kuupäev, kellaaeg ja laeva geograafiline asukoht,

— laeva nimi,

— pardatähis,

— kapteni nimi.

▼M1

3. Ühenduse kalalaevad, mis tegutsevad satelliitsidel põhineva laevaseiresüsteemiga hõlmatud piirkonnas ja mis vastavalt komisjoni määruse (EÜ) nr 1489/97* artiklile 3 edastavad andmeid kõnealuse süsteemi kaudu, vabastatakse lõikega 1 ettenähtud kohustusest esitada teavet oma liikumise kohta. ( 2 ).

▼B

Artikkel 5

Määruse (EMÜ) nr 170/83 II lisa B jaos osutatud põhjalähedased kalaliigid on käesoleva määruse II lisas loetletud kalaliigid.

Artikkel 6

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Raadiojaamade loetelu, mille kaudu tuleb edastada artiklis 4 nimetatud sõnumid







Nimi Kutsung Humber GKZ Cullercoats GCC Wick GKR Portpatrick GPK Stonehaven GND Portishead GKA GKB GKC ▼M2 ————— ▼B Oostende OST









II LISA

Määruse (EMÜ) nr 170/83 II lisa B jaos osutatud põhjalähedaste kalaliikide loetelu







Teaduslik nimetus Eestikeelne nimetus Scophthalmus rhombus Sile kammeljas Limanda limanda Harilik soomuslest Hippoglossus hippoglossus Paltus Reinhardtius hippoglossoides Süvalest Microstomus kitt Väikesuulest Lepidorhombus whiffiagonis Kotkakeel Pleuronectes platessa Atlandi merilest Rhombus (= Psetta) maximus Harilik kammeljas Glyptocephalus cynoglossus Pikklest Gadus morhua Tursk Melanogrammus aeglefinus Kilttursk Merluccius merluccius Merluus Molva molva Harilik molva Pollachius pollachius Pollak Pollachius virens Süsikas Brosme brosme Meriluts Merlangus merlangus Merlang Anarhichas spp Merihuntlased Conger conger Harilik meriangerjas Trigla spp Merikuked Lophius spp Merikuradid Sebastes spp Meriahvenad Squalus acanthias Ogahai Muud Squalidae, Scyliorhinidae spp Ogahailased, koerhailased Raja spp Raid Muud Pleuronectidae spp Lestlased Muud Gadidae spp, välja arvatud Micromesistius poutassou ja Trisopterus esmarkii Tursklased, välja arvatud põhjaputassuu ja tursik Sparidae spp Merikogerlased